OpenLLM-France/wikimedia huggingface dataset:
# Gwerz ar Plac’hig kollet er Gêr vraz

| ◄ Kousk soudard Breiz-Izel | Gwerz ar Plac’hig kollet er Gêr vraz | Gwerz ar Zoudard divrôet ► |
* Pell duhont en dremmwel, dreg meneiou va bro,
* An heol a c’ha da guz, echu gantañ e dro ;
* Prestik ive, ziouaz ! me vo graet va hini ;
* Va spered, pa zoñjan, zo leun a velkoni !
* Pa zoñjan em buhe gwentet dre bep avel,
* En dispriz am eus graet war skoueriou va c’havel,
* Pa zoñjan en amzer na deuy ken war he c’hiz,
* Ha pegen koant e oa deiou va yaouankiz !
* Pell duhont en dremmwel e c’hoarz an ti balan
* Lec’h am eus ugent vloa bevet seder ha glan,
* Tal an dour péoc’hus, dindan ar gwe dero,
* E-kreiz bleûigou aour hag eürusted va bro.
* Va zad paour a welan chouket ’n e gador goad,
* Brêvet gant ar glac’har ha torret gant an oad,
* Hag a ouél noz ha de, diremed e ankenn,
* A ouél d’e verc’h yaouank na zistroio biken.
* Va breur, va c’hoarezed a welan o c’hoarzin,
* Dastumet en dro d’ê bugaligou lirzin ;
* Met an dour aliez a deu ’n o daoulagad :
* Pa zoñjont en o c’hoar o devê kalonad.
* Ar vered a welan lec’h m’emañ douaret,
* O hun ’n he gwele don, ar vamm ’doa va c’haret,
* Hag a lavarê d’in ’rôk kuitât ar bed-mañ :
* « Chom er gêr, va merc’hig, chom atao dre amañ. »
* Gwel’t a ran an iliz lec’h ma voen badeet,
* Lec’h am eus gant Doue ken liez baleet,
* Lec’h am eus, gwenn va zae, gwennoc’h c’hoaz va c’halon,
* Douget skeud ar Werc’hez da zevez ar pardon.
* O dremmou binniget, o ene glan va bro,
* Petra glaskit ouzin war va gwele maro ?
* Me n’on ken eus o tud : va zae wenn plac’h yaouank
* Zo bet stlejet ganin dre ar vez hag ar fank !
* Allaz ! o veva fall ne c’honeer netra :
* Setu me dre Bariz hep labour na bara ;
* N’on ken evit gouzañv lousdoni va buhé,
* Hag e c’ha eun tan glaou d’am c’has dirak Doue.
* Fallât ra va c’halon, sempla ran, mouget on....
* Doue va fask kenta, rôit d’in ho pardon....
* Kenavo ’ta, va zud, kenavo, Breiz-Izel !
* Pegen kablus on bet o tont d’ho tilezel !
# Gwerz ann eskob gwenn (ton)

| ◄ Telen Remengol | Gwerz ann escob gwenn | Stereden ar mor ► |
N°4.
# Gwerz ar Vartoloded

| ◄ Noz ann Nedelek | Gwerz ar Vartoloded | Kanoen ar Miliner ► |
* Dinn-daon-dinn !... Kloc’h ann oferen
* A son abred war ann dachen,
* Oferen ar vartoloded
* E Koz-Iliz a ve laret,
* Arok mond d’ann Douar-Nevez,
* Ar sadorn, d’ar pesketerez.
* Potred ha plac’hed, — daon ! dinn ! daon ! —
* Ann oll d’ar chapel ia en kaon,
* Ar vugale gand ho mammo ;
* Hirie ’man ovis ar maro :
* Ken hirr ann hent ha dôn ar mor
* ’Tro Douar-Nevez hag Arvor !
* Perag ’man Perinig Al Laz
* Ter gwech oc’h ober sin ar-groaz ?
* — Na velet ket ar gevnidenn
* O stoui ’dreg ar Werc’hez wenn ?
* Kevnidenn beure zo chans fall...
* — Ha ma huvre ! eme eunn all,
* ’Me groeg Ar Morvan. Da douller
* Oa et ma goaz, lec’h pesketer ;
* Ia, da douller et Ar Morvan,
* Da douller beio, en noz-man ! —
* Hag eunn all, gand he c’hrouadur :
* — Fotet gan-in ma ziladur,
* Ar iot-kerc’h ozet evit mern :
* N’e ket eur merk ouz ann ifern ? —
* ’Pad ar plac’hed a diougane,
* Ar vartoloded a bede,
* Pleget ho fenn ouz ann oter,
* ’Vid na gavjent ann droug-amzer.
* ’Pad ar merc’hed a douge klemm,
* Krogaz unan, eul lagad lemm,
* Da c’hoarzin, ken oa ru hi chod,
* Ha ken krozaz eur martolod :
* — Daonet vo Doue ma ine !
* Da varvaill deuer ’ti Doue ? —
* Ar person, losket he ovis,
* A c’hourdrouze en Koz-Iliz :
* — N’e ket ho leio-Doue c’hoaz
* Daï a-benn ouz ar gazek c’hlaz
* Hennez ’n euz kredet drouk-pedin,
* Dindan al lamp, war he daoulin,
* A renko laret he gredo... —
* Job Kerarbrun oa he hano ;
* He ’vel eur c’hristen a feson,
* Jobik sentaz ouz he berson.
* Person Planiel oa eur sant,
* Droug eunn tammik d’ar merc’hed koant :
* — Ha c’hoaz a vank d’ar c’hoarzerez
* Dond en pinijen Piou honnez ? —
* ’Vid ann dro ze, kalz da c’hoarzin
* O welet mond war hi zaoulin
* Grœgik Kerarbrun, n’ he gichen,
* Ho daouïk d’ober pinijen.
* Peb-hini, m’oar vad, a c’hoarze,
* Nemet Kerarbrun, hen n’a re.
* Pell int bet war vor gand ho zro.
* Ha Job kez n’e ket deut endro...
# Gwerz ar véchantez

Oberennoù damheñvel pe handelvoù all zo ivez, gwelout Trente mélodies populaires de Basse-Bretagne (1931)/Guerz ar vechantez ha Sikour hor Zalver.
| ◄ Scrapérèz | Gwerz ar véchantez | Er zouben d’er lèc’h ► |
* Mar plich ganeoc’h chilaouet, hag e clefet canan
* Ar wers zo en nevez composet ar bla man
* War sujet ur véchantez da behini eo groët
* A lac’h daou grouadur vel n’ho deuz hui ganet
L’emploi du si naturel dans les deux premières phrases de cette mélodie fait penser tout d'abord qu’elle est construite dans le 1er mode du plein-chant avec si naturel. Mais l'apparition du si bémol dans les phrases suivantes établit clairement la modalité hypodorienne. Le caractère expressif inhérent à ce mode communique à la mélodie un remarquable cachet de grandeur.
Toutes les phrases qui la composent sont carrées, sauf la dernière qui renferme cinq mesures.
Chantée par Jacquette Lebrun Pédernec
# Instruction evit gouel ar Rouanez

| ◄ Instruction evit ar Circoncision | Instruction evit gouel ar Rouanez | Instruction evit ar Chandelour ► |
AN deiz-ma so galvet gouel ar Rouanez, abalamour ma teuas enna tri roue eus an oriant da adori ar mabic Jesus er c’hraou a Vethleem, o c’heul ur stereden nevez pehini en em apparissas dezo hac ho c’hunduas betec ar c’hraou-se, eleac’h ma c’hofrsont dezan tri seurt presant, aour, myr hac esanç. Dre an aour hen anaient evit ho roue ; dre ar myr hen anaient evit un den, ha dre an esanç hen enaient evit ho Doue. An Ilis a ra hirio ur solennite vras : da guenta, abalamour ma omp bet galvet en personaij an tri roue-se da gaout an anaoudeguez a Jesus-Christ, ha da veza christenien eus a bayanet ma oa hon tud coz gueichall ; d’an eil, abalamour ma oe badezet hor Salver d’ar memes deiz gant sant Ian er rivier Jourdren ; ha d’an trede, abalamour ma eureu hor Salver ive he guenta miracl da Guenver en deiz hirio, o cheinj an dour en guin, hoguen non pas d’ar memes bloaz couscoude.
Beza e tleomp eta trugarecat Doue hirio gant hor mam santel an Ilis eus ar c’hraç-se da veza galvet d’ar feiz ha d’an anaoudeguez a Zoue, ha rentet capabl da vont d’ar baradoz, mar bevomp hervez guir gristenien. Goude-se e tleomp imita an tri roue-ma, o veza sourcius da vont prontamant d’ar servij divin sul ha gouel da adori Doue ive, oc’h ofr dezan an aour eus hor c’harantez evit he garet dreist peb tra ; ar myr eus hor souffrançou, oc’h anduri abalamour dezan quement seurt poan a stourmo ouzomp, hac an esanç eus hon devotion, oc’h he bidi d’hor sicour devotamant. Hac evel ma oe liberal an tri roue-se en andret ar mabic Jesus gant ho fresantou, e tleomp ive beza liberal en he andret en personaij ar beaurien, ha pidi Doue hirio evit an eneou so en stad a bec’het marvel, ma plijo ganta rei dezo ar sclerijen eus he c’hraç, evit ho zenna eus ar stad miserabl-se, evel ma tennas an tri roue-se eus a devalijen an idolatri.
Erfin evel ma oe avertisset an tri roue-se a-berz Doue da zistrei d’ar guear dre un hent all, evit tec’het diouz Herodes pehini a voa oc’h ho guedal, e tleomp ive mont pelloc’h etrese hor bro pehini eo an eê, dre un hent all controll da hent ar pec’het, eleac’h ma ema an drouc speret oc’h hor guedal evit hor c’holl. Chetu eno ar praticou a c’houlen ar solennite-ma digueneomp, evit ma profitimp anezi.
# Instruction evit dissul an Dreindet

| ◄ Instruction evit an Assansion hac ar Pantecost | Instruction evit dissul an Dreindet | Instruction evit gouel ar Sacramant ► |
BEmdez ha particulieramant bep sul hed ar bloas e tleomp adori an Dreindet sacr, da lavaret eo, un Doue epquen en tri ferson distinc, an Tad, ar Map hac ar speret Santel. He-ma eo ar c’henta hac ar brassa myster eus hor feiz, hac a bropos hon religion deomp continuelamant evit he adori. An Ilis e deveus instituet ur gouel particulier evit enor myster an Dreindet ar c henta sul varlerc’h ar Pantecost : da guenta, abalamour ma oe hen-nez ive ar c’henta sul hac ar c’henta devez a repos a solennisas ar gristenien en enor d’ar Dreindet santel, goude ma ho devoe recevet ar feiz hac ar vadisiant digant an ebestel d’ar Pantecost ; ha d’an eil, evit hon angaji da zihuna ha da nevezi hor feiz en quenver ar myster bras-ma en despet da guement heresi so bet savet en he enep.
Evit enori an Dreindet sacr eta, e tragarecaot Doue en deiz santel-ma mui eguet en deiziou all, eus ar graçou hoc’h eus recevet diganta, ispicial da veza roet deoc’h ar feiz hac an anaoudeguez a vyster an Dreindet ; d’an eil, ec’houlennot outan pardon eus hoc’h oll pec’hejou, dreist peb tra eus an neglijanç hoc’h eus bet da observi ervad ar suliou pariiculieramant, pere so destinet oll evit enori an tri ferson adorabl eus an Dreindet, hac e quemeret ar resolution d’ho observi guel hivisiquen ; d’an trede, ec’h adorot alies an Dreindet sacr, o lavaret gant un inclination d’hon pen, Gloria Patri, et Filio, et Spiritui Sancto : sicut erat in principio, etc., hac oc’h ober gant respet liessa ma ellot sin ar groas, en pehini eo represantet sclear myster an Dreindet ; ha d’ar pevare, ec[’]h astennot ho feiz, gant pehini e credit ar myster incomprenabl-ma, var an oll mysteriou-all a zesq deoc’h an Ilis, ha na ellit quet da gonprenn quenneubeut. Ober a reot hirio’ta cals a actou a feiz evit soumeti en peb tra ho ræson da Zoue, da Jesus-Christ ha d’he Ilis. Ma na gleo quet unan-bennac ouz an Ilis, quemerit-en, eme hor Salver, evel ur payen hac ur publiquen ; evit quement-se’ta e leverot poset ar Gredo hac an Te Deum laudamus, pehini so ama varlerc’h dirac ofiç ar sacramant, hac e repetot alies ar c’houpl-ma so lequeet ama.
M’hoc’h ador, c’houi Tad eternel, C’houi Map, ha c’houi, Speret Santel, Tri ferson en un Doue hepquen, Ra viot meulet da viquen. Amen.
# Instruction evit gouel an Nativite

| ◄ Instruction evit Assomption ar Verc’hes | Instruction evit gouel an Nativite | Instruction evit gouel ar Gonception ► |
EN eizvet devez a vis Guengolo e celebr an Ilis ar gouel eus an nativite pe a c’hinivelez ar Verc’hes Vari, da lavaret eo, an deiz ma oe ganet miraculusamant pur ha neat a bec’het, eus a sant Joachim hac a santes Anna, pere oa he zad hac he mam, hac a voa eus a lignez ar roue David, peguen paour bennac ha peguen dister bennac oant er bed. Eet oant emeas a oad da gaout bugale ; rac hor Salver ne de quet en em gontantet da choas epquen ur vam guerc’h, talveset e bet dezan ouspen e sortize he vam eus a zaou zen oajet, pe en re e vize maro an inclination da blijadurez ar c’hic, evit ma vize ar conception hac an nativite eus ar Verc’hes he Vam quent un œuvr eus ar c’hraç eguet eus an natur. Dre ar vertuz vras hac ar santelez eus ho buez e veritas Sant Joachim ha santes Anna beza tad ha mam d’ar Verc’hes ; rac ret eo e ve excellant ar vezen, evit douguen ur froez excel1ant ivez. Ar pez a zisquez d’an tadou ha d’ar mamou penaus, mar fell dezo e roe Doue dezo bugale vad, e tleont beva ervad ivez ho-unan.
An Ilis a zeu da solennisa ar gouel-ma eus a nativite ar Verc’hes, da guenta, evit enori ar Verc’hes en he antre pur hac eürus er bed-ma; ha d’an eil, evit trugarecat Doue d’he beza digacet er bed evel ur verelaouen hac ur goulaoui-deiz d’hon rejouissa. Rac evel m’az eo ur goulaoui-deiz ar fin eus an nôz hac ar gommançamant eus an deiz caër, ar Verc’hes ivez eo bet ar fin eus hon tristidiguez hac ar gommançamant eus hor joa ; hac evel ma teu ar verelaouen araoc an heol, eo bet deut ive ar Verc’hes araoc an heol a justiç hor Salver, pehini a dlie chasseal an devalijen eus ar pec’het divarnomp, hac hon dilivra diouz an nôz eus ar maro eternel. Quement-se so represantet en antiphonen a gan an Ilis hirio d’ar Magnificat, pehini a gueffot en mis Guengolo, en renq oræsonou ar goueliou.
Intantion an Ilis er gouel-ma eo ma teuemp da enori ha da imita ar santelez eus ar Verc’hes, o lacat bor poan, evelthi, d’en em renta dîn da receo Jesus-Cbrist ennomp, o veva da viana exant a bec’het marvel, evel ma e deveus-hi bevet ezant a bec’het veniel, o cundui ur vuez paour hac humbl, ha cuzet ouz ar bed, hac occupet ato en Doue hac en devotion. Erguis-se ivez e tleomp tec’het diouz an antreteniou inutil eus ar bed, sevel alies hor speret hac hor c’halon etrese Doue, hac en em occupi ato en hon dever hac en hor servij hervez hon c’hondition. Mæs ar pez a so da veza remerquet muia er santelez eus he buez, eo ar bromessa pehini a reas da Zoue ar grouadurezic vian da viret epad be buez be virjinite ; ar pez eus a dra ne oe guelet biscoas exempl ebet bete neuse, evel ma hen remerq an oll tadou ancien. Mar fell deoc’h eta en em renta agreabl d’ar Verc’hes, e renquit dreist peb tra caret ar burete, ha tec’het gant un horrol bras diouz quement a ve caus deoc’h da goll ar vertuz-se.
# Instruction evit gouel ar Gonception

| ◄ Instruction evit gouel an Nativite | Instruction evit gouel ar Gonception | Ofiç bras ar Verc’hes evit Matin, Laudes, Prim, Tierç, Sext ha Non ► |
AN instruction diaraoc a ell servijout ivez evit ar gouel-ma eus a Gonception ar Verc’hes, en pehini e teu an Ilis da enori ar momet quenta eus he buez, ma voe concevet en cof he mam, exant a bec’het original, gant pehini e vez concevet ar vugale all oll. Ac’hano eo n’e deveus bet biscoaz [ar] Verc’hes santel an distera inclination d’an droug ; rac ar c’hrisien eus an inclination maleürus-se, eo ar pec’het original. Speret an Ilis eta er gouel-ma eo enori ar momet quenta-se a santification ar Verc’hes mam da Zoue, ha trugarecaat Doue da veza roet d’ar bed an hini pe veus a hihi eo bet ganet Jesus, evel a lavar an aviel hirio ; hac evit quement-se e tleomp en em burifia ive diouz hor pec’hejou actuel, o tostaat ouz ar sacramanchou gant ut guir disposition, ha quemeret hirio ar resolution da zerc’hel un devotion particulier d’ar Verc’hes er fæçon-ma e tisquezet diaraoc, eleac’h ma treter eus an devotion-ma varlerc’h an exerciç evit ar gommunion.
Evit ar sænt-all, quen ebestel hac evangelistet, quen merzerien ha confessoret, quen guerc’heset hac intanveset, e queffot tu-ma varlerc’h un instruction evit peb seurt anezo ivez araoc ar gousperou, ouspen an instruction a so roet diaraoc evit an devotion d’ar sænt, hac an instruction-all evit ar suliou hac ar goueliou en general, pere a ellot da len var guement-se. Chetu ama en pros Ofiç bras ar Verc’hes : rac he Ofiç bian, pehini eo an Ofiç eus he hano hac he c’hurunen, a so lequeet en commançamant an heuriou-ma en guers.
# Instruction evit demerc’her al Ludu

| ◄ Instruction evit ar Septuagesim | Instruction evit demerc’her al Ludu | Instruction evit ar C’horaïs ► |
AR ceremoni eus al ludu, pe dre hini e commanç an lIis ar c’horaïs, a ro deomp un instruction quer caer ha quer touchant, na dleomp quet mancout oa ober reflezion outi erfad. Gueichall en em servije an Ilis eus ar ceremoni-ma evit lacat en pinijen ar bec’herien pere a espere da reconcilia ouz Doue en fin ar c’horaïs. Brema en em servij anesi en andret an oll gristenien fidel, quen pec’herien, quen re just, pere en em bresant da receo al ludu. Recita a ra da guenta ar Seiz Salm a binijen assambles gant certen pedennou, evit goulen ouz Doue ur guir regret d’he veza offanset hac ar remission eus hor pec’hejou. Ha goude beza benniguet al ludu, pehini eo ar represantation eus an humiliation hac eus ar binijen, e laca deomp anezan var hor pen, o lavaret da bep-unan ac’hanomp : Ho pêt memor, va den, ez oc’h poultr ha ludu, hac e tistroot en poultr hac en ludu. Memento, homo, quia pulvis es, etc.
Lacat a reot ho poan eta d’en em gaout er ceremoni hac er venediction eus al ludu het-a-het. Recita a reot devotamant var ho taoulin ar Seiz Salm a binijen pere so en latin hac en brezonnec en fin al levr-ma, oc’h unissa ho pedennou gant ar re a ra an Ilis evidoc’h, e c’houlennot ouz Doue ar c’hraç da ober pinijen ha da cheinj a vuez, ha da dremen erfad ar c’horaïs. Endra vior o venniguen al ludut, e c’hou- lennot ouz Doue ur galon contristet ha brusunet quer boug hac al ludu, hac ur guir doujanç rac he jujamanchou, pehini doujanç eo ar gommançamant eus ar furnes hac eus ar binijen, ba pe gant hini e oe sesiet calonou ar bobl a Ninivez gueichall, pe en em c’holosont a ludu evit appæsi coler Doue. Chetu ase an exempl a dleit da heul hac an intantion a dleit da gaout o guemeret al ludu, pe da hini en em bresantot gant un humilite vras ; hac endra vezo ar belec oc’h he lacat var ho pen gant sin ar groas e lequeot evez ouz an avertissamapt pehini a ro deoc’h er memes amser da sonjal er maro. Neuse ho pezo memor eta penaus ho corf o veza great a zouar, a vezo rentet souden eant ar maro en breinadur, en douar hac en poultr, na penaus ar vuez-ma oll ne d’eo nemet vanite , hac e consist ar guir furnez eus an den oc’h en em diatachi diouti, o veza en donjanç Doue, o viret he c’hourc’hemennou ha re an Ilis, hac oc’h en em brepari d’ar maro, hac oc’h ober ato pinijen. Assista a reot er procession, mar bez, hac en oferen hac er bredication, hac e pedot Doue da gonservi enoc’h ar santimanchou-ma epad ar c’horaïs hac epad ho puez memes.
# Instruction evit derguener ar Groas

| ◄ Reflexion var enterramant hor Salver | Instruction evit derguener ar Groas | Oræsonou an Ilis evit saludi ar groas ► |
AR pez a dle peb guir gristen da ober derguener ar groas eo : da guenta, medita an histor eus a varo ha passion hor Salver, oc’h assista, mar guell, er sarmonen pehini e vez discleriet he bassion ; d’an eil, souffr hor poaniou gant patiantet diouz an exempl eus hor Salver, hac iun gant mui a austerite d’an deiz-se eguet d’an deiziou all, mar d’ê possubl ; dan drede, assista er servij divin hac en em unissa gant an Ilis eu oll pedennou pere a ra d’ar memes deiz evit quement seurt tud a so var an douar, hep excepti memes ar Iudevien hac an infidelet, abalamour ma ê maro Jesus-Christ evit an oll generalamant ; ha d’ar pevare, mont gant respet ha gant devotion da adori ar groas, da lavaret eo, d’en em brosterni dirac ar groas evit adori non pas ar c’hoad pe ar groas-se simplamant, mæs Jesus-Christ pehini a so bet staguet outi. Chetu ama comsou an Ilis pere a ellot da brononç devotamant en adoration-se, ha quellies gueich ma rancontrot ur groas bennac var hoc’h c’hent, ha pa antreot en Ilis o velet ar grucifi pehini a gustum beza abars a huel.
# Kloarek Kerdanguy

Oberennoù damheñvel pe handelvoù all zo ivez, gwelout Cloarec Kertanguy.
| ◄ M’am bije bet krayon… | Kloarek Kerdanguy | Erwan Kamuz ► |
* Pa oa ar c’hloarek yaouank o len e lizero,
* Arruas eur c’hannader da annonz ar c’helo.
TRADUCTION. — Comme le jeune clerc était en train de lire ses lettres (d’étudier dans ses livres), — Arriva un messager pour annoncer la nouvelle.
Chanté par Marie-Cinthe Toulouzan, Port-Blanc.
* Devez mad d’it, kloaregig,
* Meurbet out dizoursi ;
* Ema dimêt da vestrez, o chom e Kerdanguy.
TRADUCTION. — Bonjour à toi, petit clerc, tu est bien insouciant ; — Elle est mariée, ta maîtresse qui demeure à Kertanguy.
Noté par le Colonel Bourgeois. Communiqué par M. F. Vallée.
# Kloarek Ann Ammour

| ◄ Kloarek Laoudour | Kloarek Ann Ammour | Kloarek Lambaul (kentel kenta) ► |
Mar plij ganec’h e selaoufet Ur werz ’zo a-newe savet ; Ur werz ’zo a-newe savet, Da gloarek ann Ammour eo grêt.
 Kloarek ann Ammour a lâre, En ti ’r C’halvez koz p’arrue : — Aman expres me ’zo deuet Da c’houl’ ouzoc’h ho merc’h Fiek ;
 Da c’houl’ ho merc’h Fiek ’r C’halvez Da zont ganen d’al leur-newez. — Ma merc’h d’al leur-newe n’aï’ ket, Gant markis Guerrand eo gourdrouzet.
 — Lest-hi da dont d’al leur-newe, Me ’difenno d’êhi he buhe. — Gwisket ho tillad, Fiekka Kalvez, ’Wit mont gant ’r c’hloarek d’al leur-newez.
 Pa ’c’h a Fiekka da em wiska, ’Em laka ’r c’hloarek da gana ; ’Em laka ’r c’hloarek da gana, Da c’hortoz he dous Fiekka.
Markis Guerrand a c’houlenne Euz gwazed, merc’hed, p’ho zremene : — Kompagnones, d’in-me lâret, N’hoc’h eus ket gwelet ar c’hloarek ?
 N’hoc’h eus ket gwelet en de-ma ’R c’hloarek iaouank ’vont dre ama ? — Aotro ’r markis, hon iskuzet, N’ouzomp ket piou a c’houlennet.
— Iskuzi ’ran ar wez kentan, Kloarek ann Ammour ’c’houlennan. — M’eo kloarek ann Ammour ’c’houlennet, N’ vô ket pell a-c’hann hen gwelfet :
 Et eo aze d’al leur-newe, Fiekka Kalvez euz he goste, Gant-hê peb a abit newe, Braoa daou den iaouank ’vale !
 Markis Guerrand a lavare D’ gloarek ann Ammour, p’hen salude : — Kloarek, diwiskomp hon porpantjo, Ewit komans ar gourenno.
 — Salv-ho-kraz, gourener n’on ket, C’hoari ar c’hleve, mar karet. — Me ’m eus c’hoariet ar c’hleve, ’N he bales, dirag ar roue ;
 ’N be bales, dirag ar roue, Lec’h n’aï’ nikun euz da ligne. Kaeroc’h ê da abit, ma bostis, ’Wit ma hini, ha me markis !....
 — Salv-ho-kraz, kemener n’on ket, Bars en Paris ez ê bet grêt : Bars en Paris ez ê bet grêt, Serret oa ho ialc’h pa oe paeet.
 — M’oa serret ma ialc’h pa oe paeet, M’hi digorro pa vo roget..... . . . . . . . . . . . . . . . . . . . .
 Kriz a galon nep na oelje, El leur-newe nep a vije, ’Welet tric’houec’h den-jentil iaouank Dic’houinet holl war ’r païsant.
 Gant-hê ’oa peb a gleve noaz, Gant-han na oa met ur penn-baz, Hag ann-hê holl a diskare, Derc’hel he dous euz he goste.
Penamet ’nn traïtour Lomaria, ’Bresantas he gleve d’ehan ; ’Bresantas d’ehan he gleve, En merk ’oa hen a c’honee.
 Ar c’hloarek ’zo un den klouar, Dolas he benn-baz d’ann douar ; Penn-baz d’ann douar ’n eus tolet, Tric’houec’h kleve noaz d-eûs-han treuzet !
 Markis Guerrand a lavare D’ Fiekka Kalvez eno neuze : — Fiekkaïg koant, mar am c’haret, Et da Werrand gant ma faotred.
 — N’inn ket da Werrand gant ho paotred, Gant-hê na gant seurt friponed ; Gant-hê na gant seurt friponed, Me ’chommo gant ma dous kloarek !
Fiekka Kalvez a lâre D’he zad, er gêr pa arrue : — Staget ho kezek euz ar c’har, D’ gas ma dous kloarek d’ann douar ;
 Laket anehan en ur be Lec’h ma ’z inn gant-han bars tri de !.... . . . . . . . . . . . . . . . . . . . .
Plouaret, — 1854
# Kloarek Javre

| ◄ La Belle Catoise | Kloarek Javre | Kloarek Plourin ► |
Mar plij ganac’h a selaoufet Ur werz a zo ’newe savet ; A zo grêt da gloarek Javre, Gwasa païsant a vale.
 Gouzoud a ree skriva ha lenn, Lâret d’ann dud ho flanedenn ; Ouspenn ez oa blasfematour, Ha goude ’oa violatour.
 Kenta hen eûs bet violet, ’Oa ur vroeg ’newe-gwillioudet ; P’oar êt d’ober ar vadeziant ’C’h antreas en ti ann tirant.
 ’C’h antreas ann tirant en ti, Ha mont en he gwele gant-hi ; Ha grêt he volonte gant-hi, ’Lemas he buhe digant-hi.
 Ur plac’h iaouank euz ar barous Hec’h arruas gant-hi ’r memeuz (tra) ; P’hen defoe grêt he volonte, ’Lemas digant-hi he buhe.
 Pa oa o vont gant ann hent-braz, Ur vroeg iaouank a rankontras : — Groeg iaouank, d’in-me lavaret Pelec’h hec’h et, pe hec’h hoc’h bet ;
 Pelec’h hec’h et, pe hec’h hoc’h bet, Pe ’man hoc’h esper da vonet ? — D’ar gêr a esperan monet, Mar les Doue ganen iec’het.
 — Groegig iaouank, d’in-me lâret Pe oad a vugale ’douget? — Bugale a eis mis hanter, Hogos achu eo ma amzer.
Hen tenna he goutelassenn, Hag hi zroc’ha dre he bandenn; Hag hi zroc’ha dre he bandenn, ’Teurrel he bugale ’n ur spernenn;
 Golo he c’horf ’n ur bern delio, He daoudorn en he c’hosteio. Ur c’hloarek iaouank, o tremen, A remerkas ann daou vugel :
 — Daou vugel baour, d’in-me lâret, Petra el lec’h-se a glasket? Ar vugaligo a gomzas Neuze soudenn, dre virakl braz :
 — Ni a ve aman ekselant, Mar hor be bet ar vadeziant ; Ma ê ar fripon Glaoud Javre ’N eûs lemet diganimp hon buhe !
 Ar c’hloarek iaouank pa glewas, Ann daou vugel a gristenas, Ha kerkent ma ’z int kristenet, War al lec’h ez int desedet ;
 War al lec’h ez int desedet, Ha d’ar joaïo ez int bet et !.... Pa oa ar c’hure, ar person, Hoc’h ober tro ’r prosession,
 Hoc’h ober tro ar sakramant, O tont er vered ann tirant ; Bars ar vered e tilampas, Hag en he zorn ur gontel noas.
 Ar bêlek, gant aoun dirazhan, ’Gouez ar sibouer digant-han ! Tud honest ha tud honorabl ’Oa o tougenn ann tabernakl,
 Hag e larjont da C’hlaoud Javre : — Den impi, em denn al lec’h-se ! Em denn prim, kiger Trebeurden, ’Ma liou ar gordenn ’n es kerc’henn !
 Prena a ree loened brutal, Hag ho stage euz ann nor-dâl ; Euz ann nor-dâl hen ho stage, Hag eno hen ho diwade.
Pa deue c’hoant d’ehan d’ fumi, ’C’h azee war ar marchepi, ’Tane he gorn euz golo ’l lamp ’Vije dirag ar sakramant.
 Ar bempved dez a vis Gwerenn, ’Oe distrujet kiger Trebeurdenn ; ’Oe kiger Trebeurdenn distrujet, ’Wit ann torfedo ’n defoa grêt.
Dastumet en parous Ploulec’h, — 1849.